jkorsvik/nowiki_second_scrape_merged huggingface dataset:
Rundebrua

Rundebrua er ei fritt frambygg-bru som krysser Rundasundet mellom Remøya og Runde i Herøy kommune i Møre og Romsdal. Brua er 428 meter lang. Den ble åpnet 5. mars 1982 og er del av fylkesvei 18. Brua er siste del av det 8 km lange sambandet fra Remøy til Runde (sambandet inkluderer også tunnel og fylling i sjøen). Det kostet 58,5 millioner kr i 1982.


== Se også ==
Remøybrua
Nerlandsøybrua
Herøybrua
Liste over broer i Norge
Liste over broer i Norge etter lengde


== Referanser ==


== Eksterne lenker ==
Rundebroen i Herøy i 1982
Heidal (ost)

Heidal eller heidalsost er en norsk lokal mysost og en gudbrandsdalsost som kommer fra Heidal nord i Gudbrandsdalen i Oppland. Osten er en slags brunost eller «rauost» som er det opprinnelige navnet på brunost (G35).
Heidalsosten er en formost som først ble lagd på en av de mange gårdene i Heidal. Osten produseres i dag av TINE og det lokale Heidal Ysteri.


== Referanser ==
Løding

Løding, også kalt Tverlandet, er et tettsted i Bodø kommune i Nordland og en forstad til Bodø. Tettstedet ligger 19.6 km utenfor Bodø sentrum i kjøreavstand, og 13.2 km i luftlinje. Tettstedet består av Øvre-Løding og Ner-Løding, og har 3 140 innbyggere per 1. januar 2022.
Betegnelsen Tverlandet omfatter også områdene Hopen, Vatne, Heggmoen, Mjønes, Vågan, Holand, Skålbunes, Elstad, Oddan, Allmenningen, Godøynes (Gaunes) og Naurstad som ligger rundt tettstedet. Tverlandet kirke ligger her.
Løding sentrum har lege, tannlege og dagligvarebutikker, samt landets første Nikita-frisør. Det finnes pizzarestaurant, byggvare og spesialbutikk innenfor campingvogn og utstyr. Løding har eldresenter, barnehage og skole til og med ungdomstrinnet. Fram til desember 2001 hadde Forsvaret egen leir på Løding for mannskap som tjenestegjorde ved daværende Forsvarskommando Nord-Norge (senere Landsdelskommando Nord-Norge og i dag Forsvarets operative hovedkvarter).
Fylkesvei 17 (kystriksveien) har sitt nordre startpunkt her.


== Kjente tverlendinger ==
Tore Johansen, jazzartist
Marie Blokhus, skuespiller


== Referanser ==
Skodjebruene

Skodjebruene er navnet på to veibruer (Eggestraumen og Storstraumen bru) som går over Skodjestraumen i Ålesund kommune i Møre og Romsdal. Sammen med den korte Skodjestraumtunnelen (101 m.) gjennom Kasholmen åpnet strekningen i 1919, men åpnet først offisielt den 6. september i 1922. Strekningen åpnet som en del av parsellen mellom Digernes - Skodje - Dragsund på hovedveien mellom Ålesund og Vestnes. Bruene var en del av fylkesvei 661 fram til de ble avløst av den nye Straumsbrua i 2004.Da den nye Straumsbrua ble åpnet ble de gamle Skodjebruene stengt for biltrafikk. Riksantikvaren fredet i 2015 bruene som teknisk og arkitektonisk avansert anlegg fra tidlig 1900-tall. «Med sin elegante linjeføring og den gjennomtenkte materialbruken og detaljeringa er Skodjebruene arkitektur av høg kvalitet» ifølge Riksantikvaren.I 2012 ble bruene restaurert og oppgradert som gang- og sykkelvei.


== Historie ==
Allerede i 1892 ble idéen om en bru over Skodjestraumen født som en del av planlegging av veitraséen mellom Ålesund og Vestnes i Romsdal. Ved å legge veien over Skodjestraumen ville den gi bosatte i herredene Haram, Vatne og Skodje bedre veitilknytning til Ålesund-regionen. I 1910 ble planen vedtatt og byggingen av Skodjestraumtunnelen og bruene tok til i 1911. Fra sørsiden ble veien anlagt over Grønstraumen på en steinfylling med en liten bro, så gjennom Kasholmen i Skodjestraumtunnelen. Veien gikk rett fra tunnelen og inn på Eggestraumen bru (Heggestraumen) med et spenn på 40 meter. Veien fortsetter over Storholmen i en slak venstresving før den tar en skarp høyresving opp på Storstraumen bru. Denne broen har to sidespenn på 9 meter og et hovedspenn på 57 meter, fri seilingshøyde er 18 meter. Tunnelen var den første som ble åpnet i Møre og Romsdal da anlegget stod ferdig i 1919.I 1961 ble innkjørslene til Storstraumen bru utbedret for å gjøre svingen enklere for større kjøretøy. De siste årene før nybrua ble åpnet var det vekt- og bredderestriksjoner for trafikken over bruene. Det medførte at den tyngre og bredere trafikken måtte ta omveien om Skodje sentrum.
Den gamle veiforbindelsen over Skodjestraumen ble foreslått vernet i Nasjonal verneplan for veger, bruer og vegrelaterte kulturminner. Verneforslaget gjelder de to bruene, en kort tunnel (Skodjestraumtunnelen (101 meter)) og selve veidelen. Anlegget ble fredet i 2015.


== Galleri ==

		
		
		
		


== Se også ==
Straumsbrua
Skodjestraumtunnelen
Liste over broer i Norge
Liste over broer i Norge etter lengde


== Referanser ==


== Eksterne lenker ==
«Skodjebruene». Kulturminnesøk. Riksantikvaren – Direktoratet for kulturminneforvaltning. 
Skodjebruene på Riksantikvarens hjemmeside
Straumsbrua (Ålesund)

For veibro i Vestnes se Straumsbrua (Vestnes)
Straumsbrua er ei veibru som krysser Skodjestraumen i Ålesund kommune i Møre og Romsdal. Brua er del av fylkesvei 661, og avløste de gamle Skodjebruene.
Straumsbrua er ei 290 meter lang stålbuebru med seilingshøyde på 23 meter. Den ble åpnet den 3. juli 2004. Brua ble finansiert med bompenger og ble nedbetalt i 2011. Da den nye brua åpnet, ble de gamle Skodjebruene stengt for biltrafikk. Gamlebruene er vernet, og er oppgradert og brukes som gang- og sykkelvei.


== Referanser ==
Gunnar Kaasen

Gunnar Kaasen (født 11. mars 1882 i Burfjorddalen i Kvænangen, død 27. november 1960 i Everett, Snohomish County i staten Washington, USA) var en hundekjører i Alaska. Han emigrerte til USA i 1903. 
Han ble berømt etter at han i 1925 fullførte siste etappe av serumløpet til Nome med motgift mot en difteriepidemi i byen, med «Balto» som lederhund. En statue av hunden Balto står i Central Park i New York City.


== Referanser ==
Hilde Wøhni Joakimsen

Hilde Wøhni Joakimsen (født 25. juni 1973) var programleder for Norsk Tippings Lotto-, Viking Lotto- og Joker-sendinger på NRK fra 6. mars 1999 til 31. juli 2010. Hun er fra Honningsvåg, og begynte i Radio Nordkapp som 12-åring. Senere jobbet hun i Finnmarksposten og Finnmark Dagblad. Da hun var 22 år flyttet hun til Oslo og begynte å studere på Merkantilt Institutt. Mens hun var student ble hun vikar i VG, og jobbet senere på desken i Dagbladet.
Hilde Wøhni Joakimsen var ansatt i Norsk Tipping i 11 år, og delte ut over 20 milliarder kroner i sin tid som programleder. Hun driver også et eget lite selskap – Hilde Media.


== Referanser ==


== Kilder ==
Norsk Tippings side om Hilde Wøhni Joakimsen


== Eksterne lenker ==
(en) Hilde Wøhni Joakimsen på Internet Movie Database
Storseisundbrua

Storseisundbrua er den lengste og kanskje mest kjente av de 8 bruene på Atlanterhavsveien mellom fastlandet og Averøy i Møre og Romsdal. Brua er ei fritt frambygg-bru med lengde 260 meter og hovedspenn 130 meter. Seilingshøyden er 23 meter, og brua har til sammen 3 spenn. Den krysser kommunegrensa mellom Hustadvika og Averøy kommuner. Atlanterhavsveien ble åpnet den 7. juli 1989. Veien og brua er del av fylkesvei 64.
Sammen med resten av Atlanterhavsveien er Storseisundbrua foreslått vernet i Nasjonal verneplan for veger, bruer og vegrelaterte kulturminner.Brua har blitt omtalt som «The road to nowhere» av Daily Mail i 2011.

		


== Se også ==
Liste over broer i Norge
Liste over broer i Norge etter lengde


== Referanser ==


== Eksterne lenker ==
atlanterhavsveien.no
atlanterhavsveien.net
Bilde av brua fra vest.
Skien Boligbyggelag

Skien Boligbyggelag er et samvirkeforetak som ble stiftet 7. januar 1946 i Skien i Telemark. Formålet er å skaffe og bygge boliger til medlemmene.
Boligbyggelaget har ca. 15 000 medlemmer og forvalter 6200 boliger i mer enn 220 borettslag, sameier og andre selskap. Som medlem i Skien Boligbyggelag har man forkjøpsrett ved kjøp av boliger tilknyttet Skien Boligbyggelag. I tillegg har medlemmene fellesforkjøpsrett på boliger tilknyttet flere andre boligbyggelag i Norge blant annet Larvik, Kragerø, Arendal boligbyggelag . Skien Boligbyggelag er en del av Norske Boligbyggelags Landsforbund (NBBL).


== Eksterne lenker ==
Skien Boligbyggelag
Notodden Boligbyggelag

Notodden Boligbyggelag ble startet 12. desember 1960 og opererer i Notodden og Hjartdal kommuner i Telemark.
Boligbyggelaget har ca. 1 300 medlemmer og forvalter 738 boliger i 31 borettslag, sameier og andre selskap.
Notodden Boligbyggelag er en del av Norske Boligbyggelags Landsforbund (NBBL).


== Eksterne lenker ==
Notodden Boligbyggelag
NBBL Årsstatistikk 2009 (pdf)
Borgestad Boligbyggelag

Borgestad Boligbyggelag (Borgestad Boligbyggelag AL) ble startet 11. august 1971 og opererer i Skien og omegn i Vestfold og Telemark. I 2009 fusjonerte Borgestad Boligbyggelag med Porsgrunn og Bamble Boligbyggelag.Boligbyggelaget hadde 700 medlemmer og forvaltet 500 boliger i 34 borettslag, sameier og andre selskap (2006).


== Referanser ==
Rjukan og Tinn Boligbyggelag

Rjukan og Tinn Boligbyggelag er et boligbyggelag som opererer i Tinn kommune i Telemark, og ble etablert 22. mars 1974
Laget har 748 medlemmer og forvalter 575 boliger i 32 borettslag, sameier og andre selskap.
Rjukan og Tinn Boligbyggelag er en del av Norske Boligbyggelags Landsforbund (NBBL).


== Eksterne lenker ==
Rjukan og Tinn Boligbyggelag
NBBL Årsstatistikk 2009 (pdf)
Porsgrunn Bamble Borgestad Boligbyggelag

Porsgrunn Bamble Borgestad Boligbyggelag ble startet 14. september 1952 og opererer i Porsgrunn, Bamble, Drangedal og Nissedal i Telemark. Laget er et resultat av at Porsgrunn Boligbyggelag og Bamble Boligbyggelag slo seg sammen i 2004. I 2009 fusjonerte Borgestad Boligbyggelag med Porsgrunn og Bamble Boligbyggelag og laget tok dagens navn.Boligbyggelaget har ca. 13 000 medlemmer og forvalter 5 600 boliger i 230 borettslag, sameier og andre selskap.
Porsgrunn Bamble Borgestad Boligbyggelag er en del av Norske Boligbyggelags Landsforbund (NBBL).


== Referanser ==


== Eksterne lenker ==
Porsgrunn Bamble Borgestad Boligbyggelag
Kragerø Bolig og Byggelag

Kragerø Bolig og Byggelag ble startet i 8. mars 1952 og opererer i Kragerø i Telemark.
Boligbyggelaget har ca. 2 000 medlemmer og forvalter 1 100 boliger i 53 borettslag, sameier og andre selskap.
Kragerø Bolig- og Byggelag er en del av Norske Boligbyggelags Landsforbund (NBBL).


== Eksterne lenker ==
Kragerø Bolig- og Byggelag
NBBL Årsstatistikk 2009 (pdf)
Tønsberg – Nøtterøy Boligbyggelag

Tønsberg – Nøtterøy Boligbyggelag ble startet i 4. april 1946 og opererte i Tønsberg, Re, Sandefjord og Færder kommuner i Vestfold. Laget var et resultat av en fusjon i 2003 mellom Tønsberg og Omegn Boligbyggelag og Nøtterøy Boligbyggelag. I 2010 fusjonerte Tønsberg – Nøtterøy Boligbyggelag med Oslo Bolig- og Sparelag i Oslo.
Boligbyggelaget hadde 14 600 medlemmer og forvaltet 5 100 boliger i 449 borettslag, sameier og andre selskap (2006).


== Referanser ==
WWE Raw

WWE RAW (også kalt Monday Night RAW) er en amerikansk sportsprogram om fribryting som har gått på amerikansk TV siden 1993. RAW er sammen med SmackDown! WWEs hovedprogram innen fribryting på TV. Serien var ble første gang vist i Amerika på kanalen USA Network fra 1993. I 2000 gikk serien over til kanalen TNN, som senere ble kjent som Spike TV. I 2005 ble programmet flyttet tilbake til USA Network.
Programmet sendes i direkte på USA Network. RAW sendes også i følgende land: Storbritannia, Irland, Canada, Australia, Portugal, Tyskland, Italia, Belgia, Finland, Malaysia, New Zealand, Hellas, India, Pakistan, Filippinene, Chile, Mexico, Norge, Bulgaria, Panama, Peru, Saudi-Arabia, Midtøsten, Polen, Romania, Serbia, Sør-Korea, Spania, Frankrike, Argentina, Sør-Afrika, Surinam, El Salvador og Honduras.
I Norge har programmet gått på TV 2 Zebra fra 2009.


== Mestere ==


== Personer med makt ==


== Kommentatorer ==


== Ringverter ==


== RAW Ekstraprogrammer ==


== Fribrytere ==
Alex Riley
Big Show
Chris Jericho
CM Punk
Curt Hawkins
David Otunga
Dolph Ziggler
Dwayne "The Rock" Johnson
Epico
Eve Torres
Jack Swagger
Jerry Lawler - Kommentator
JTG
Justin Roberts - Ring annonsør
Kane
Kofi Kingston
Mason Ryan
Michael Cole - Kommentator
Curtis Axel
The Miz
Vince McMahon Styreformann og konsernsjef
Primo
R-Truth
Rey Mysterio
Santino Marella
Scott Stanford
Jason Albert
Triple H
Vickie Guerrero
Zack Ryder
Seth Rollins
Dean Ambrose
Roman Reigns
John Cena
Bray Wyatt
Luke Harper
Erick Rowan
Braun Stowman
Alberto Del Rio
Sheamus
Rusev
Enzo Amores
Big Cass
Xavier Woods
Big E Langston
Kevin Nash
Kevin Owens
Bo Dallas
Sami Zayn
Jimmy Uso
Jey Uso
AJ Styles
Karl Anderson
Luke Gallows
Wade Barrett
Kane
Heath Slater
Cesaro
Curtis Axel
Apollo Crews
Kalisto
Sin Cara


== Referanser ==


== Eksterne lenker ==
(en) WWE Raw på Internet Movie Database 
(en) Offisielt nettsted 
(en) WWE Raw – kategori av bilder, video eller lyd på Commons
Sandefjord Boligbyggelag

Sandefjord Boligbyggelag (Sandefjord Boligbyggelag AL) ble startet i 28. april 1947 og opererer i Sandefjord i Vestfold samt i nabokommunene.
Boligbyggelaget har ca. 9 400 medlemmer og forvalter 4 900 boliger i 168 borettslag, sameier og andre selskap.
Sandefjord Boligbyggelag er en del av Norske Boligbyggelags Landsforbund (NBBL).


== Eksterne lenker ==
Sandefjord Boligbyggelag
NBBL Årsstatistikk 2009 (pdf)
Larvik Boligbyggelag

Larvik Boligbyggelag ble startet 30. august 1946 og opererer i Larvik i Vestfold samt i nabokommunene.
Boligbyggelaget har ca.10.500 medlemmer og forvalter ca 4500 boliger i 156 borettslag, sameier og andre selskap.
Larvik Boligbyggelag er en del av Norske Boligbyggelags Landsforbund (NBBL).


== Eksterne lenker ==
Larvik Boligbyggelag
NBBL Årsstatistikk 2009 (pdf)
Horten Boligbyggelag

Horten Boligbyggelag ble startet 19. desember 1945. I 2009 fusjonerte Horten Boligbyggelag med Boligbyggelaget Usbl i Oslo.
Boligbyggelaget hadde vel 7 100 medlemmer og forvaltet 3 000 boliger i 106 borettslag, sameier og andre selskap (2006).


== Referanser ==
Holmestrand og Omegn Boligbyggelag

Holmestrand og Omegn Boligbyggelag var et boligbyggelag i Holmestrand i Vestfold, etablert 30. desember 1948. I 2009 fusjonerte Holmestrand og Omegn Boligbyggelag med Boligbyggelaget Usbl i Oslo.
Boligbyggelaget hadde vel 2 000 medlemmer og forvaltet 1 500 boliger i 70 borettslag, sameier og andre selskap.
WWE Friday Night SmackDown!

WWE SmackDown Live (også kalt Tuesday  Night SmackDown) er et amerikansk fribryting-/sportunderholdningsprogram som har gått på amerikansk TV siden 1999. 


== Sendinger ==

Før 1. september 2005 ble Smackdown sendt på torsdag kveld; fra 9. september 2005 til 9. januar 2015, ble det sendt på fredag kveld. Programmet returnerte til torsdag kveld 15. januar 2015. Smackdown debuterte opprinnelig i USA på UPN TV-nettverket 29. april 1999, men etter sammenslåingen av UPN og WB, begynte Smackdown å sendes på The CW i september 2006. SmackDown forble på CW-nettverket i to år før det ble flyttet til MyNetworkTV i oktober 2008. Smackdown flyttet til Syfy 1. oktober 2010, og er planlagt å flytte til USA Network tidlig i 2016. Siden sin første episode, har WWE Smackdown blitt kringkastet fra 162 ulike arenaer, i 147 byer, i syv forskjellige nasjoner.


== Referanser ==


== Eksterne lenker ==
(en) Offisielt nettsted 
(en) WWE Smackdown – kategori av bilder, video eller lyd på Commons
Straumsundbrua

Straumsundbrua er ei bru som krysser Straumsundet mellom fastlandet og Aspøya i Tingvoll kommune i Møre og Romsdal. Brua er 412 meter lang, og lengste spenn er 146 meter. Brua ble åpnet i 1991 og er en del av Krifast – fastlandsforbindelsen til Kristiansund. Brua er i dag en del av riksvei 70 og europavei 39.


== Se også ==
BergsøysundbruaListe over broer i Norge
Liste over broer i Norge etter lengde


== Eksterne lenker ==
Bilde av brua sett fra sør.
Bilde av brua sett fra nord (fra lufta).
Óengus av Moray

Óengus av Moray var den siste «kongen» av Moray (i Skottland) fra den innfødte slektslinjen og han styrte Moray fra en ukjent dato til sin død i 1130. Han var mormaer, noe som tilsvarer jarl, men Moray hadde tradisjonelt blitt styrt delvis uavhengig av kongeriket Skottland.
Óengus er kjent for å ha vært sønn av datteren til Lulach (Lulach mac Gillai Comgain). Det var kanskje grunnen til at han kunne bli konge av Moray. Det er et stort tidsgap mellom Óengus og hans siste kjente forgjenger, Máel Snechtai (død 1085). Det synes ikke sannsynlig at Óengus hadde styrt siden dennes død, men det er likevel en mulighet. Om han styrte i hele denne perioden var han den som ble mål for vreden til kong Alexander I av Skottland da menn fra Moray drepte Ladhmunn, sønn av Domnall, sønn av kong Máel Coluim III Cenn Mór med Ingebjørg Finnsdatter, det vil Alexanders nevø.
Den engelske kronikøren Orderic Vitalis skrev at i året 1130 invaderte Óengus med Máel Coluim mac Áeda (eller MacHeth) Scotia med 5 000 krigere. Menn fra Moray, moravianerne, ble møtt ved kong Davids gamle general, en eldre anglosaksiske adelsmann ved navn Edward Siwardsson. Den angelsaksiske krønike rapporterte om «en stor nedslakting». Ulster-annalene forteller at 4 000 moravianere ble drept og bare 1 000 albanere (menn fra Alba). Inisfallen-annalene er overens med hva Orderic Vitalis fortalte at slaget foregikk i «Skottland», og derfor var det en invasjon. Edward beseiret moravianerne og Óengus ble drept. Den kongelige skotske hærstyrken invaderte deretter Moray som, slik Orderic Vitalis sier det, «manglet en forsvarer og en herre».Hvorfor invaderte Óengus? Forfulgte han sitt eget krav mot kong David, eller fulgte han et krav for MacHeth? Vi kan ikke vite, men det som vi faktisk vet er at invasjonen i 1130 ledet til at kongedømmet Moray ble innlemmet i Alba. Det var sannsynligvis gitt videre til William fitz Duncan (Uilleam mac Donnchada) og etter dennes død i 1147 ble området koloniserte av kong Davids franske, flamske og engelske tilhengere, skjønt i det lange løp forble det gælisert.


== Referanser ==


== Litteratur ==
Anderson, Alan Orr ([1922] 1990): Early Sources of Scottish History A.D. 500 to 1286, bind I, revidert og korrigert utgave, Stamford: Paul Watkins, ISBN 1-871615-03-8
Anderson, Alan Orr ([1908] 1991): Scottish Annals from English Chroniclers: AD 500-1286, London, gjenutgitt av Marjorie Anderson, red., Stamford.
Roberts, John L. (1997): Lost Kingdoms: Celtic Scotland in the Middle Ages, Edinburgh


== Eksterne lenker ==
Anglo-Saxon Chronicle
Ulster-annalene, redigert og oversatt av Seán Mac Airt og Gearóid Mac Niocaill (Dublin 1983). Elektroniske utgaver hos CELT - Corpus of Electronic Texts: Redigert utgave (mellomirsk/latin), Engelsk oversettelse
Annals of Tigernach
Sykkylvsbrua

Sykkylvsbrua er en kassebro som krysser Sykkylvsfjorden i Møre og Romsdal. Brua er 860 meter lang, lengste spenn er 60 meter, og seilingshøyden er 16 meter. Brua har 15 spenn. Brua går via en grunne i fjorden der det er rundt 10 meter og største dybde på kryssingsstedet er 30 meter. Brua hviler på 13 fundamenter som står på grupper av peler rammet ned i tykke (opp til 40 meter) løsmasser på sjøbunnen.Sykkylvsbrua ble åpnet den 14. oktober 2000 av daværende kulturminister Ellen Horn, og er del av Fv71. Brua kostet 140 millioner kroner. Den er bompengefinansiert, og bompengeinnkrevingen var planlagt å vare i 15 år fram til 2015. Konsesjonen for bompengeinnkrevning har blitt forlenget to ganger, først fram til 2016, og senere fram til slutten av 2018. Eierne av selskapet Sykkylvsbrua AS som driver brua blitt enige om å avslutte bompengeinnkrevningen tidlig på vinteren i 2018. Innkrevingen ble avsluttet 31. januar 2018.


== Se også ==
Liste over broer i Norge
Liste over broer i Norge etter lengde


== Referanser ==
Art Tokle

Arthur Emil «Art» Tokle (født 16. august 1922 på Løkken Verk, død 3. mars 2005 i Dover, New Jersey, USA) var en norsk-amerikansk skihopper og trener. Han deltok blant annet i VM og OL, og var trener for USAs hopp-landslag. Han var yngre bror av Torger Tokle, som ble USA-mester i skihopping i 1941.
Arthur Tokle emigrerte til USA i 1947. Året etter giftet han seg og flyttet til Lake Telemark, New Jersey. Han ble USA-mester i skihopping i 1951 og 1953, og deltok i OL i Oslo i 1952, der han ble nummer 18 av 43 deltakere. Han var med i VM i 1950, 1954 og 1958, med 14.-plass (av 40 deltakere) i Lake Placid i 1950 som beste resultat. Ved åpningen av VM i Lahtis i 1958 var han amerikansk flaggbærer.
Tokle var leder og trener for det amerikanske landslaget fra 1962 til 1968, blant annet under OL i 1964 og 1968. På 1970-tallet var han bakkesjef i hoppanlegget i Lake Placid, deriblant under vinter-Universiaden 1972 og OL i 1980.
Han ble tatt opp i US Ski Hall of Fame i 1970. På begynnelsen av 1970-tallet ga han sammen med Martin Luray ut boka The complete guide to cross-country skiing and touring.
Art Tokle døde 3. mars 2005, på dagen 60 år etter broren Torger Tokle.


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
International Skiing History Association: Art Tokle, jumper and coach
Løkken IFs klubbavis: Amerikabesøk (nr. 1/1973, s. 4-5)
Orklahopp: Løkken IF (se avsnitt om Arthur Tokle)
Eastern Ski Jumping & Nordic Combined Foundation, Inc.: Arthur Emil Tokle (1922–2005)
Eastern Ski Jumping & Nordic Combined Foundation, Inc.: United States National Ski Jumping Champions 1904-1980


== Eksterne lenker ==
(en) Art Tokle – Olympics.com 
(en) Art Tokle – Olympic.org 
(en) Art Tokle – Olympedia 
(en) Art Tokle – Sports-Reference (OL-resultater – arkivert) 
Time: Old Daredevil Arkivert 5. februar 2011 hos Wayback Machine. (3. februar 1961)
British Pathé: Art Tokle vinner hopprenn i Bear Mountain, New York i 1961 (video)
Sørsundbrua

Sørsundbrua er ei fritt frambygg-bru som krysser Sørsundet mellom Kirkelandet og Innlandet i Kristiansund i Møre og Romsdal. Brua er 408 meter lang, med hovedspenn 100 meter. Seilingshøyden er 38 meter, og brua har i alt 19 spenn. Brua ble åpnet i 1963 og er del av fylkesvei 420.


== Se også ==
NordsundbruaListe over broer i Norge
Liste over broer i Norge etter lengde


== Referanser ==


== Eksterne lenker ==
Structurae om Sørsundbrua
Fosnaporten: Nattbilde av Sørsundbrua
Bilde av brua sett fra sør.
Fosnaporten: Bilde av Kristiansund med både Sørsundbrua og Nordsundbrua. Sørsundbrua i bakgrunnen
Odda Boligbyggelag

Odda Boligbyggelag er et boligbyggelag i Odda i Hordaland og ble startet 7. august 1946.
Boligbyggelaget har 426 medlemmer og forvalter 163 boliger i 7 borettslag.
Odda Boligbyggelag er en del av Norske Boligbyggelags Landsforbund (NBBL).


== Eksterne lenker ==
NBBL Årsstatistikk 2009 (pdf)
Kvinnherad Boligbyggelag

Kvinnherad Boligbyggelag er et boligbyggelag i Kvinnherad i Hordaland og ble startet 21. mai 1965.
I 2008 ble Kvinnherad Boligbyggelag innlemmet i Vestlandske Boligbyggelag.Boligbyggelaget hadde vel 470 medlemmer og forvaltet 360 boliger i 13 borettslag (2006).


== Referanser ==
Vestlandske Boligbyggelag

Vestlandske Boligbyggelag (Vestbo) ble startet 25. april 1946 og opererer i Bergen i Hordaland foruten nabokommunene Askøy, Lindås, Meland, Fjell, Vaksdal og Voss. I 2008 ble Kvinnherad Boligbyggelag innlemmet i Vestlandske Boligbyggelag.Boligbyggelaget har ca. 21 700 medlemmer og forvalter 11 700 boliger i 257 borettslag, sameier og andre selskap.
Vestlandske Boligbyggelag er en del av Norske Boligbyggelags Landsforbund (NBBL).


== Referanser ==


== Eksterne lenker ==
Vestlandske Boligbyggelag
NBBL Årsstatistikk 2009 (pdf)
Stord Boligbyggelag

Stord Boligbyggelag ble startet 11. mai 1956 og opererer i Stord i Hordaland foruten nabokommunene Etne, Vindafjord, Fitjar og Bømlo.
Boligbyggelaget har ca. 1 900 medlemmer og forvalter 900 boliger i 47 borettslag, sameier og andre selskap.
Stord Boligbyggelag er en del av Norske Boligbyggelags Landsforbund (NBBL).


== Eksterne lenker ==
Stord Boligbyggelag
NBBL Årsstatistikk 2009 (pdf)
Tyssedal Boligbyggelag

Tyssedal Boligbyggelag er et boligbyggelag i Tyssedal i Hordaland og ble etablert 7. mai 1984.
Boligbyggelaget har 175 medlemmer og forvalter 159 boliger i 4 borettslag, sameier og andre selskap.
Tyssedal Boligbyggelag er en del av Norske Boligbyggelags Landsforbund (NBBL).


== Eksterne lenker ==
NBBL Årsstatistikk 2009 (pdf)